Legal Document

Category: 0

Text:
11.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΟΙΝΩΝ. ΥΠΗΡΕΣΙΩΝ ΚΑΙ   ΣΥΓΚΟΙΝΩΝΙΩΝ Αριθ. 193 της 23 Ιαν. /14 Φεβρ. 1979   (ΦΕΚ Β΄ 143)  Περί τρόπου πληρωμής μηνιαίων χρηματικών βοηθημάτων εις τυφλούς του Νόμ. 1904/1951.  Έχοντες υπ’ όψιν: 1.Τας διατάξεις του άρθρ. 5 του Νόμ. 1904/51 «περί προστασίας και αποκαταστάσεως των τυφλών» (ΦΕΚ 212/1951 τ.Β΄). 2.Τας διατάξεις της υπ’ αριθ. Δ3/2460/12.12.64 αποφάσεως των Υπουργών Οικονομικών και Κοινωνικής Προνοίας «περί του τρόπου πληρωμής χρηματικού βοηθήματος εις υπερήλικας και ανικάνους προς εργασίαν τυφλούς». 3.Τις διατάξεις του Ν.Δ. 321/1969 «περί Κώδικος Δημοσίου Λογιστικού» (ΦΕΚ Α/205/69). 4.Τις διατάξεις του Ν.Δ. 1337/1973 «περί τροποποιήσεως των διατάξεων του Ν.Δ. 321/69». 5.Τις διατάξεις της υπ’ αριθ. 194902/1969 αποφάσεως Υπουργείου Οικονομικών «περί διαδικασίας πληρωμής σταθερών, διαρκούς ή περιοδικού χαρακτήρος, δαπανών» (ΦΕΚ Β/777/69). 6.Το υπ’ αριθ. 137479/175/1.12.78 έγγραφον των Ελληνικών Ταχυδρομείων (ΕΛ-ΤΑ) εξ ου προκύπτει ότι αναλαμβάνει την ευθύνην της μέσω των Ταχυδρομικών Γραφείων των, καταβολήν των χρηματικών βοηθημάτων δικαιούχων τυφλών και κωφαλάλων. 7.Την υπ’ αριθ. Θ. 32223/5422/77 κοινήν απόφασιν του Πρωθυπουργού και Υπουργού Συγκοινωνιών περί μεταβιβάσεως αρμοδιότητος του Υπουργού Συγκοινωνιών εις τον Υφυπουργόν του αυτού Υπουργείου, αποφασίζομεν: Άρθρ.1.-1.Από 1ης Ιαν. 1979 και εφεξής ανατίθεμεν εις υπολόγους υπαλλήλους των Διευθύνσεων ή Τμημάτων Κοινωνικής Προνοίας, αντί των Δημοσίων Ταμείων, την καταβολήν των προβλεπομένων υπό των διατάξεων του άρθρ. 5 του Νόμ. 1904/51 χρηματικών βοηθημάτων εις τους κατά την έννοιαν του άρθρ. 1 του ανωτέρω Νόμου τυφλούς. Η σχετική δαπάνη βαρύνει την οικείαν πίστωσιν του Κρατικού Προϋπολογισμού (Νομαρχιακού Προϋπολογισμού ή Προϋπολογισμού Υπουργείου Κοινωνικών Υπηρεσιών). 2.Η πληρωμή των μηνιαίων χρηματικών βοηθημάτων εις τους δικαιούχους τυφλούς θα πραγματοποιείται βάσει ονομαστικών καταστάσεων και ατομικών βιβλιαρίων συντασσομένων υπό των οικείων Διευθύνσεων ή Τμημάτων Κοινωνικής Προνοίας των Νομαρχιών και των Διαμερισμάτων Νομαρχίας Αττικής, κατά την εν τη παρούση οριζομένην διαδικασίαν. Άρθρ.2.-1.Παρ’ εκάστη Διευθύνσει ή Τμήματι Κοινωνικής Προνοίας τηρείται ειδικόν μητρώον τυφλών, εν ω καταχωρούνται τα στοιχεία των τυφλών εις ους ενεκρίθη η χορήγησις μηνιαίου χρηματικού βοηθήματος. 2.Το μητρώον τούτο περιέχει τας κάτωθι στήλας: α)Αύξων αριθμός. β)Οικογενειακή σύνθεσις, υποδιαιρουμένη εις τας εξής στήλας: αα)Ονοματεπώνυμον τυφλού. ββ)Όνομα πατρός. γγ)Σχέσις συγγενείας (σύζυγος, υιός, ανεψιός, γυναικάδελφος κ.λπ.). δδ)Χρονολογία γεννήσεως. εε)Διεύθυνσις κατοικίας. ςς)Αριθμός και χρονολογία δελτίου ταυτότητος και  ζζ)Αριθμός βιβλιαρίου χρηματικού βοηθήματος  γ)Αριθμός και χρονολογία αποφάσεως, δι’ ης ενεκρίθη το χρηματικόν βοήθημα. δ)Ποσόν χρηματικού βοηθήματος. ε)Ταχυδρομικόν Γραφείον παρ’ ου γίνεται η πληρωμή. ς)Αριθμός γενικού μητρώου τυφλών. Άρθρ.3.-1.Εκάστη Διεύθυνσις ή Τμήμα Κοινωνικής Προνοίας υποχρεούται όπως, μέχρι της 15ης του δευτέρου μηνός εκάστης διμηνίας καταρτίζη και αποστέλλει εις τα οικεία Ταχυδρομικά Γραφεία, κατάστασιν πληρωμής των εις την περιφέρειαν τούτων διαμενόντων τυφλών, δι’ ους μέχρι της ως άνω ημερομηνίας ενεκρίθη η παροχή μηνιαίου χρηματικού βοηθήματος, δια σχετικής αναγνωριστικής αποφάσεως του οικείου Νομάρχου. 2.Αι καταστάσεις θα συντάσσονται εις επταπλούν εξ ων θα αποστέλλονται: α)Δύο εις τον ορισθέντα, δι’ αποφάσεως του Νομάρχου, υπόλογον δια την πληρωμήν, εξ ων η μία θα υποβάλληται εις την αρμοδίαν Υπηρεσίαν Εντελλομένων Εξόδων, κατά την απόδοσιν λογαριασμού, ομού μετά των λοιπών δικαιολογητικών στοιχείων, ως ορίζονται εις το άρθρ. 7 της παρούσης β)Τέσσαρες εις το αρμόδιον Ταχυδρομικόν Γραφείον και  γ)Η εβδόμη θα παραμείνη εις το αρχείον της Διευθύνσεως ή του Τμήματος Κοινωνικής Προνοίας. 3.Εις τας καταστάσεις ταύτας θα αναγράφωνται εν επικεφαλίδι: α)Ο τίτλος της εκδιδούσης Διευθύνσεως ή Τμήματος Κοινωνικής Προνοίας. β)Χρονολογία. γ)Ο μην εις ον αντιστοιχεί η πληρωτέα ενίσχυσις. δ)Το Ταχυδρομικόν Γραφείον, παρ’ ου θα ενεργηθή η πληρωμή, θα διαιρήται δε εις τας κάτωθι στήλας: αα)Αύξων αριθμός. ββ)Αριθμός Γενικού Μητρώου. γγ)Αριθμός Ειδικού Μητρώου. δδ)Ονοματεπώνυμον και πατρώνυμον δικαιούχου δια την είσπραξιν. εε)Τόπος διαμονής δικαιούχου δια την είσπραξιν. ςς)Αριθμός ενισχυομένων τυφλών ζζ)Πληρωτέον ποσόν     (Αντί για τη σελ. 76,11) Σελ.76,11(α) Τεύχος 775-Σελ.107 Τυφλοί 35.Β.γ.11    ηη)Αριθμός Αστυνομικής ταυτότητος υπευθύνου προς είσπραξιν. θθ)Παρατηρήσεις. 4.Εις το τέλος εκάστης σελίδος των καταστάσεων, θα αθροίζωνται αι στήλαι ςς και ζζ μεταφερομένου του αθροίσματος εις την επομένην σελίδαν, εις την τελευταίαν των οποίων θα γίνεται συνολική άθροισις κατά στήλην και θα κλείεται η κατάστασις δια της αναγραφής ολογράφως του συνολικώς καταβλητέου ποσού και δια της υπογραφής του οικείου Νομάρχου ή του εξουσιοδοτουμένου οικείου Προϊσταμένου της Διευθύνσεως ή Τμήματος Κοινωνικής Προνοίας. 5.Εκάστη Διεύθυνσις ή Τμήμα Κοινωνικής Προνοίας κατά την αποστολήν των καταστάσεων εις τον υπόλογον, Ταχυδρομικόν Γραφείον κ.λπ., θα συνοδεύη ταύτας, δι’ ανακεφαλαιωτικού πίνακος, εις ην θα αναγράφωνται: α)Το Ταχυδρομικόν Γραφείον. β)Ο αριθμός των ενισχυμένων τυφλών. γ)Το συνολικώς κατά Ταχυδρομικόν Γραφείον πληρωτέον ποσόν. Κάτωθι εκάστης στήλης άθροισις. Άρθρ.4.-1.Η πληρωμή των μηνιαίων χρηματικών βοηθημάτων τυφλών, θα ενεργήται ανά δίμηνον και δη εις το τέλος του δευτέρου μηνός της διμηνίας εκδιδομένων προς τούτο κατά τας εκάστοτε κειμένας διατάξεις περί Δημοσίου Λογιστικού χρηματικών ενταλμάτων προπληρωμής (ΧΕΠ) επ’ ονόματι των περί ων το άρθρ. 1 της παρούσης υπαλλήλων μέχρι της 15ης του δευτέρου μηνός εκάστης διμηνίας υπό της αρμοδίας Υπηρεσίας Εντελλομένων Εξόδων, δυνάμει αποφάσεως αναλήψεως δαπάνης του οικείου Διατάκτου, προκειμένου περί δικαιούχων οικογενειών διαμενουσών εις την περιφέρειαν αυτών και εξυπηρετουμένων υπό Ταχυδρομικών Γραφείων κειμένων εν τη αυτή Νομαρχιακή περιφερεία ή κειμένων εν ομόρω Νομαρχιακή περιφερεία. 2.Η έκδοσις χρηματικών ενταλμάτων προπληρωμής κατά τον μήνα Δεκέμβριον θεωρείται ότι λαμβάνει χώρα προς αντιμετώπισιν δεδικαιοληγμένης ανάγκης, συμφώνως προς την διάταξιν της παρ. 3 του άρθρ. 24 του Ν.Δ. 321/1969. 3.Ο υπόλογος άμα τη εξοφλήσει του χρηματικού εντάλματος προπληρωμής θα εμβάζη αυθημερόν εκ του προϊόντος αυτού δι’ ατελούς επιταγής εις τα αρμόδια δια την πληρωμήν Ταχυδρομικά Γραφεία το αναγκαίον εις έκαστον χρηματικόν ποσόν δια τας πληρωμάς των βοηθημάτων του διμήνου και δια την απόδοσιν της προμηθείας εις τα Ελληνικά Ταχυδρομεία. Εν περιπτώσει μη αυθημερόν εμβάσεως εις τα αρμόδια Ταχυδρομικά Γραφεία των αναγκαιούντων ποσών, το προϊόν του χρηματικού εντάλματος προπληρωμής δέον να κατατίθεται εις την Τράπεζαν της Ελλάδος ή εις το Δημόσιον Ταμείον.  Σελ.76,12(α) Τεύχος 775-Σελ.108 «4.Σε κάθε περίπτωση αδυναμίας εκδόσεως χρηματικού εντάλματος προπληρωμής, για την πληρωμή βοηθημάτων τυφλών, η πληρωμή αυτή θα πραγματοποιείται με την έκδοση τακτικού χρηματικού εντάλματος πληρωμής». Η παρ. 4 προστέθηκε ως άνω από την περίπτ. α παρ. 1 άρθρου μόνου της 1481/6 Ιουλ. -7 Αυγ. 1981 (ΦΕΚ Β΄ 466) απόφ. υπ. Οικονομικών και Κοιν. Υπηρεσιών (κατωτ. αριθ. 20). Άρθρ. 5.-1.Η πληρωμή των χρηματικών βοηθημάτων, βάσει των καταστάσεων περί ων το άρθρ. 3 της παρούσης, καταβάλλεται εις τους οικούντας εις την έδραν του Ταχυδρομικού Γραφείου, εις τα Γραφεία τούτου, προσερχομένων εις αυτά των δικαιούχων προς είσπραξιν. Ανίκανοι προς μετακίνησιν τυφλοί και στερούμενοι υπευθύνου προς είσπραξιν του μηνιαίου χρηματικού βοηθήματός των, δύνανται δι’ αναφοράς των προς την Διεύθυνσιν του οικείου Ταχυδρομικού Γραφείου, να αιτήσουν την καταβολήν του βοηθήματός των κατ’ οίκον δια ταχυδρομικού διανομέως. Εις διαμένοντας εκτός έδρας θα καταβάλληται δια των ταχυδρομικών διανομέων. 2.Κατά την πληρωμήν θα αποκόπτηται η οικεία απόδειξις του βιβλιαρίου οικονομικής ενισχύσεως τυφλών, δι’ ου αι Διευθύνσεις και τα Τμήματα Κοινωνικής Προνοίας θα εφοδιάσουν τους υπευθύνους προς είσπραξιν, θα υπογράφη δε ο καταβάλλων το ποσόν εις το αντίστοιχον του μηνός στέλεχος και εις την παρ’ αυτού λαμβανομένην απόδειξιν, βεβαιών την γενομένην πληρωμήν και την γενομένην εξακρίβωσιν της ταυτότητος του υπευθύνου προς είσπραξιν. Μετά την ανωτέρω πληρωμήν ο υπόλογος, κατόπιν σχετικού ελέγχου, καταχωρεί το χρηματικό βοήθημα του τυφλού εις το παρά των Διευθύνσεων ή Τμημάτων Κοινωνικής Προνοίας των Νομαρχιών και των Διαμερισμάτων της Νομαρχίας Αττικής τηρούμενον μητρώον των υπευθύνων προς είσπραξιν.  35.Β.γ.11 Τυφλοί    3.Δι’ εκάστην οικογένειαν βοηθηματούχου τυφλού θα εκδίδεται έν βιβλιάριον εις ο θα αναγράφηται το πληρωτέον ποσόν. 4.Το Βιβλιάριον θα φυλάσσηται παρά του υπευθύνου προς είσπραξιν της οικονομικής ενισχύσεως του βοηθηματούχου τυφλού, όστις υποχρεούται να διατηρή τούτο εις καλήν κατάστασιν. 5.Εις περίπτωσιν απωλείας του βιβλιαρίου, διαπιστουμένης δι’ ενόρκου βεβαιώσεως ενώπιον του Ειρηνοδικείου, η οικεία Διεύθυνσις ή Τμήμα Κοινωνικής Προνοίας, θα εκδίδη έτερον τοιούτον ακυρούσα τα αποκόμματα τα αναγόμενα εις παρωχημένους μήνας και θα σφραγίζη το εξώφυλλον και έκαστον φύλλον του βιβλιαρίου δια σφραγίδος «Δεύτερον Βιβλιάριον» ή «Τρίτον Βιβλιάριον» κ.λπ. Περί τούτου θα ειδοποιήται το οικείον Ταχυδρομικόν Γραφείον, ίνα εφεξής καταβάλλη τα χρηματικά βοηθήματα, βάσει του φέροντος την τοιαύτην ένδειξιν, βιβλιαρίου. Άρθρ.6.-Τα Ταχυδρομικά Γραφεία, συμπληρούντα μέχρι της 20ής του επομένου μηνός, την πληρωμήν των χρηματικών βοηθημάτων εκάστης διμηνίας, διαγράφουν δι’ ερυθράς μελάνης τους εις τας καταστάσεις αναγραφομένους και μη πληρωθέντας δικαιούχους, εισπράττοντα άμα και το ποσόν της προμηθείας υπέρ των ΕΛ-ΤΑ, επιστρέφουν το έν αντίγραφον εις την Διεύθυνσιν ή Τμήμα Κοινωνικής Προνοίας, το δεύτερον, μετά των παραστατικών στοιχείων της πληρωμής, αποστέλλουν εις τον εμβάσαντα αυτοίς, το όπερ διαχειρίσθησαν ποσόν, υπόλογον, το δε τρίτον κρατούν εις το αρχείο των. Άρθρ.7.-Ο υπόλογος του εκδιδομένου εντάλματος προπληρωμής αποδίδει λογαριασμόν κατά τας διατάξεις του Β.Δ. 761/69, υποβάλλων εις την εκδούσαν τούτο Αρχήν, μέσω της αρμοδίας Υπηρεσίας του Υπουργείου ή της Νομαρχίας, τα ακόλουθα δικαιολογητικά: α)Συγκεντρωτικήν κατάστασιν των γενομένων πληρωμών, εμφαίνουσαν το ποσόν των εφ’ εκάστου Ταχυδρομικού Γραφείου πραγματοποιηθεισών πληρωμών, το σύνολον των γενομένων πληρωμών εκ του προϊόντος του εντάλματος και το τυχόν παραμείναν αδιάθετον υπόλοιπον. β)Τας καταστάσεις πληρωμής μετά των εν άρθρ. 6 αναφερομένων δικαιολογητικών. γ)Τριπλότυπον εισπράξεως του δημοσίου Ταμείου δια το παραμείναν αδιάθετον και επιστραφέν χρηματικόν υπόλοιπον. δ)Απόδειξιν καταθέσεως εις το οικείον Ταχυδρομικόν Γραφείον του ποσού της προμηθείας υπέρ των ΕΛ-ΤΑ περί ου το άρθρ. 12 της παρούσης. ε)Κεκυρωμένον αντίγραφον της αποφάσεως, δυνάμει της οποίας εξεδόθη το χρηματικόν ένταλμα δι’ ο αποδίδει λογαριασμόν. Άρθρ.8.-1.Ο Ταχυδρομικός διανομεύς, εάν κατά την μετάβασίν του δεν ανεύρη τον δικαιούχον, δέον να αφίση ειδοποίησιν όπως προσέλθη ούτος εις το Ταχυδρομικόν Γραφείον, δια την είσπραξιν του επιδόματος μέχρι της 20ής του μηνός. 2.Εις περίπτωσιν μη πληρωμής βοηθηματούχου εκ του προϊόντος του χρηματικού εντάλματος προπληρωμής (ΧΕΠ) της αντιστοίχου διμηνίας, ούτος πληρώνεται εκ του προϊόντος του ΧΕΠ ετέρας διμηνίας περιλαμβανόμενος εις τας καταστάσεις πληρωμής της διμηνίας αυτής μετ’ αναλόγου διευκρινίσεως. Εν προκειμένω τα δικαιολογητικά τακτοποιήσεως του σχετικού ΧΕΠ, θα συνοδεύονται υπό υπηρεσιακής βεβαιώσεως περί μη εισπράξεως του βοηθήματος εκ του προϊόντος του προηγηθέντος χρηματικού εντάλματος προπληρωμής. «3.Η καταβολή από τους υπολόγους των καθυστερημένων βοηθημάτων προηγούμενων οικονομικών ετών και εφόσον δεν έχουν παραγραφεί, θα ενεργείται βάσει των καταστάσεων πληρωμής έναντι αποδείξεως στην οποία πρέπει να επισυνάπτεται αίτηση του δικαιούχου, περί της πληρωμής του καθυστερημένου βοηθήματος, στο κάτω μέρος της οποίας πρέπει να βεβαιώνεται από τον αρμόδιο υπάλληλο της Διευθύνσεως ή του Τμήματος Κοινωνικής Πρόνοιας, η μη είσπραξη του βοηθήματος εντός του οικονομικού έτους στο οποίο αναφέρεται και θεωρείται η βεβαίωση αυτή από τον προϊστάμενο των ανωτέρω υπηρεσιών». Η παρ. 3 προστέθηκε ως άνω από την περίπτ. β παρ. 1 άρθρ. μόνου της 1481/6 Ιουλ. –7 Αυγ. 1981 (ΦΕΚ Β΄ 466) αποφ. Υπ. Οικονομικών και Κοιν. Υπηρεσιών (κατωτ. αριθ. 20). Άρθρ.9.-1.Υπεύθυνος προς είσπραξιν των χρηματικών βοηθημάτων περί ων η παρούσα, υποχρεωμένος ν’ απουσιάση δια αποχρώντας λόγους, επί χρονικόν διάστημα μη υπερβαίνον το εξάμηνον, δύναται να εισπράττη το επίδομα, δια συμβολαιογραφικού πληρεξουσίου και βεβαιώσεως της οικείας Αστυνομικής αρχής ή της Δημοτικής ή Κοινοτικής τοιαύτης περί του ότι ευρίσκεται εν ζωή. Αντίγραφα του πληρεξουσίου θα υποβληθούν εις το οικείον Ταχυδρομικόν Γραφείον δια τον υπόλογον και την Διεύθυνσιν ή Τμήμα Κοινωνικής Προνοίας, προς ην θα αναφέρη ο υπεύθυνος και τους λόγους τους υπαγορεύοντας την απουσίαν του. Εις περίπτωσιν καθ’ ην, ο υπεύθυνος προβλέπει ότι, η απουσία του θα παραταθή πέραν του εξαμήνου, οφείλει όπως ένα μήνα προ της λήξεως τούτου, ειδοποιήση την Διεύθυνσιν ή Τμήμα Κοινωνικών Υπηρεσιών, ίνα ορισθή παρά ταύτης έτερος υπεύθυνος. «Ο δικαιούχος του χρηματικού βοηθήματος τυφλός, ο οποίος εγκαθίσταται στην αλλοδαπή για χρονικό διάστημα που δεν θα υπερβαίνει το εξάμηνο προς θεραπεία του, μπορεί να εισπράττει το βοήθημα με τον πληρεξούσιό του, υπό την  προϋπόθεση της υποβολής σε κάθε  διμηνιαία πληρωμή, βεβαιώσεως  της οικείας προξενικής αρχής του τόπου της προσωρινής        αυτού       διαμονής   στην     αλλο-  (Αντί για τη σελ. 76,13) Σελ. 76,13(α) Τεύχος 775-Σελ. 109 Τυφλοί 35.Β.γ.11    δαπή, περί του ότι βρίσκεται στη ζωή». Το μέσα στα «» τελευταίο εδάφιο προστέθηκε από την περίπτ. γ΄ παρ. 1 άρθρου μόνου της 1481/6 Ιουλ. – 7 Αυγ. 1981 (ΦΕΚ Β΄ 466) απόφ. Υπ. Οικονομικών και Κοιν. Υπηρεσιών (κατωτ. αριθ. 20). 2.Δικαιούχοι του περί ου η παρούσα χρηματικού βοηθήματος, διαμένοντες εις λίαν απομεμακρυσμένα των Κέντρων ή Γραφείων χωρία, παρ’ οις δεν υπηρετούν αγροτικοί διανομείς, υπόλογοι διαχειρισταί Ταχυδρομικών Επιταγών, δεόντως διαπιστουμένου του γεγονότος τούτου παρά του οικείου Ταχυδρομικού Γραφείου και της Διευθύνσεως ή Τμήματος Κοιν. Προνοίας, δύνανται να εισπράττουν το χρηματικό βοήθημά των δι’ ιδιωτικού πληρεξουσίου τριμηνιαίας ισχύος, συντασσομένου εις τριπλούν και κεκυρωμένου δια το γνήσιον της υπογραφής παρά του Προέδρου της Κοινότητος ή της οικείας Αστυνομικής Αρχής. Εκ των τριών αντιγράφων, το έν θα υποβληθή εις την Διεύθυνσιν ή Τμήμα Κοινωνικών Υπηρεσιών, έτερον εις το οικείον Ταχυδρομικόν Γραφείον δια τον υπόλογον, το δε τρίτον θα έχη ο εξουσιοδοτημένος. 3.Δια την καταβολήν του χρηματικού βοηθήματος εις τους τυφλούς, ή αγραμμάτους αντιπροσώπους τούτων, εφαρμόζονται αι διατάξεις της υπ’ αριθ. 194902/1969 αποφάσεως Υπουργού Οικονομικών «περί εξοφλήσεως τίτλων πληρωμής υπό δικαιούχων, μη δυναμένων να υπογράφουν την πράξιν εξοφλήσεως» (ΦΕΚ Β/777/69). Άρθρ.10.-«1.Το χρηματικό βοήθημα του Νόμ. 958/79, μπορεί να καταβληθεί και στην οικογένεια πλησίον της οποίας διαβιώνει ο τυφλός, στις εξής περιπτώσεις: α)Όταν δεν επιθυμεί ο ίδιος ο τυφλός να εισπράττει το βοήθημα ή δεν μπορεί να εισπράξει λόγω αδυναμίας μετακινήσεως, τότε ως υπεύθυνος προς είσπραξη προτείνεται απ’ αυτόν μέλος της οικογένειας μετά της οποίας διαβιώνει στο οποίο εφόσον κριθεί κατάλληλο, αναθέτεται η είσπραξη με απόφαση του Νομάρχη. β)Σε περίπτωση που ο τυφλός δεν επιθυμεί την είσπραξη από μέλους της οικογένειάς του, ή κριθεί από την αρμόδια υπηρεσία Κοινωνικής Πρόνοιας ότι ούτε το προτεινόμενο από τον τυφλό, ούτε έτερο μέλος της οικογένειας συγκεντρώνει τις απαραίτητες προϋποθέσεις για να ορισθεί ως υπεύθυνος εισπράξεως, τότε ο τυφλός προτείνει τρίτο πρόσωπο, το οποίο, εφόσον κριθεί κατάλληλο από την υπηρεσία, ορίζεται υπεύθυνος προς είσπραξη με απόφαση του Νομάρχη. 2.Οι ανωτέρω προβλεπόμενες αποφάσεις του Νομάρχη εκδίδονται κατόπιν σχετικής έρευνας περί της καταλληλότητας του υπεύθυνου προς είσπραξη προσώπου, που πρόκειται να ορισθεί, συντάσσεται δε προς τούτο, εμπεριστατωμένη έκθεση από το εντεταλμένο όργανο της Διευθύνσεως ή του Τμήματος Κοινωνικής Πρόνοιας της οικείας Νομαρχίας ή του οικείου Διαμερίσματος της Νομαρχίας Αττικής. Σελ. 76,14(α) Τεύχος 775-Σελ. 110 3.Οι απαιτήσεις, που δημιουργούνται μέχρι του θανάτου του δικαιούχου τυφλού από το παρεχόμενο σ’ αυτόν βοήθημα, μεταβιβάζονται ως στοιχεία της όλης κληρονομίας στους κληρονόμους αυτού σύμφωνα με τη 1463/67 γνωμοδότηση του Α΄ Τμήματος του Νομικού Συμβουλίου του Κράτους, εφόσον δεν υπέκυψαν στη διετή παραγραφή, που προβλέπεται στην διάταξη της παρ. 5 του άρθρ. 91 του Ν.Δ. 321/69». Το άρθρ. 10 αντικαταστάθηκε ως άνω από την περίπτ. δ΄ παρ. 1 άρθρου μόνου της 1481/6 Ιουλ. –7 Αυγ. 1981 (ΦΕΚ Β΄466) αποφ. Υπ. Οικονομικών και Κοιν. Υπηρεσιών (κατωτ. αριθ. 20). Άρθρ.11.-Οι ενεργούντες τας πληρωμάς υπάλληλοι των Ταχυδρομικών Γραφείων των Ελληνικών Ταχυδρομείων (ΕΛ-ΤΑ) υπέχουν απάσας τας υποχρεώσεις και ευθύνας των υπολόγων εξ ενταλμάτων προπληρωμής συμφώνως προς τας διατάξεις του άρθρ. 36 του Ν.Δ. 321/69 «περί Κώδικος Δημοσίου Λογιστικού» (ΦΕΚ Α/205/69) και του εκδοθέντος κατ’ εξουσιοδότησιν τούτου υπ’ αριθ. 761/69 Β.Δ/τος (ΦΕΚ Α΄ 241/69). Άρθρ.12.-1.Η υπέρ των Ελληνικών Ταχυδρομείων (ΕΛ-ΤΑ) προμήθεια, δια την αναληφθησομένην υπ’ αυτών ευθύνην, καταβολής των χρηματικών βοηθημάτων, περί ων η παρούσα, θα καταβάλλεται εκ της πιστώσεως εξ ης καταβάλλονται τα βοηθήματα, δι’ εκδόσεως τακτικού χρηματικού εντάλματος υπό της αρμοδίας Υπηρεσίας Εντελλομένων Εξόδων επ’ ονόματι της οικείας Ταχυδρομικής Υπηρεσίας. Δύναται η ανωτέρω προμήθεια να καταβάλληται εις την οικείαν Ταχυδρομικήν υπηρεσίαν και εκ του προϊόντος των εκδιδομένων χρηματικών ενταλμάτων προπληρωμής, περί ων τα άρθρ. 1 και 4 της παρούσης. 2.Η προς τα Ελληνικά Ταχυδρομεία (ΕΛ-ΤΑ) ως άνω προμήθεια, μη βαρύνουσα τα βοηθήματα, ορίζεται εις ποσοστόν 0,70% επί του ποσού των καταβαλλομένων βοηθημάτων εκάστης διμηνίας υπό των Ταχυδρομικών Γραφείων. Άρθρ.13.-Πάσα προγενεστέρα διάταξις αποφάσεως τινος αφορώσα εις τα υπό της παρούσης ρυθμιζόμενα θέματα καταργείται. Άρθρ.14.-1.Αι λεπτομέρειαι εφαρμογής της παρούσης καθορισθήσονται δι’ εγκυκλίου του εξ ημών Υπουργού Κοινωνικών Υπηρεσιών. 2.Η ισχύς της παρούσης άρχεται από της 1ης Ιαν. 1979.   35.Β.γ.11 Τυφλοί